Ingeborg Hungnes

Ingeborg Hungnes (født 1962 i Tønsberg) er en norsk sanger og skuespiller.

Etter oppvekst i Molde tok hun utdannelse ved Norges musikkhøgskole (1990) og Østlandets Musikkonservatorium. Hun fikk 3.-plass i Melodi Grand Prix 1989 med «Et lite lys». I Melodi Grand Prix 1990 deltok hun som medlem av gruppen Damer og Herrer, som sang «Østenfor Sol» men ikke oppnådde plassering i konkurransen.

I 1989 hadde hun sammen med Lars Klevstrand hovedrollen i urfremføringen av musikalen Isfront i Fredrikstad, med musikk av Svein Gundersen. Hungnes hadde rollen som Maria i Det norske teaterets oppsetning av Juleevangeliet i 1996, som ble regissert av Bentein Baardson og hadde musikk av Iver Kleive. I 1995 spilte hun alle kvinnerollene i Teatret Vårts kabaret No skin det sol, som var laget av Vidar Sandem og basert på verkene til dikteren Hans Hyldbakk. I 1998 medvirket hun på Kjell Habbestads Noahs Draum (Grappa). 

Hun er gift med komikeren Øystein Bache.
 Utgivelser 
 Toner fra Romsdal (Odin Records, 1993) med Terje Venaas bass.  Andre musikere var  Jon Christensen, Stian Carstensen og Bendik Hofseth. 
 Guds Mor i Mexico (Kirkelig Kulturverksted, 2000).  Tekster av Edvard Hoem,  produsert av Erik Hillestad, innspilt i katedralen i Oaxaca (1999) med tonesetting og orgelspill av Henning Sommerro og fløytespill av Mauricio Vicencio.

 Referanser 

 Eksterne lenker 




Kategori:Norske sangere
Kategori:Norske skuespillere
Kategori:Deltakere i Melodi Grand Prix
Kategori:Skuespillere ved Nationaltheatret
Kategori:Personer fra Molde kommune